LIBER OCTAVUS. 781 



sensim erat praestandum uno impetu effundit ; id quod rebus 

 bene administratis praeproperam conciliat gratiam, in fine autem 

 satietatem inducit. Tertio, quando quis virtutis suae fructum 

 in laudibus, plausu, honore, gratia, sibi praebitis nimis cito et 

 leviter sentit, atque in iis sibi complacet ; de quo prudens 

 habetur monitum ; Cave ne insuetus rebus majoribus videaris, si 

 JMEC te res parva sicuti magna delectat. 1 



Defectuum enimvero sedula occultatio minoris haudquaquam 

 momenti est, quam virtutum prudens et artificiosa ostentatio. 

 Defectus autem occultantur et latent maxime triplici quadam 

 industria, et quasi tribus latebris ; Cautione, Prastextu, et Confi- 

 dentia. Cautionem dicimus, quando iis rebus prudenter abs- 

 tinemus, quibus pares non sumus ; ubi contra ingenia audacula 

 et inquieta se facile ingerunt sine judicio rebus quibus non in- 

 sueverunt, et proinde defectus suos proprios publicant et quasi 

 proclamant. Praetextum dicimus, cum sagaciter et prudenter 

 viam nobis sternimus et munimus, qua benigna et commoda 

 de vitiis et defectibus nostris fiat interpretatio, quasi aliunde 

 provenientibus aut alio tendentibus quam vulgo existimatur. 

 Etenim de latebris vitiorum non male poeta ; 



Saepe latet vitium proximitate boni. 2 



Quare, si quern defectum in nobis ipsis perceperimus, opera 

 danda ut personam et praetextum virtutis finitimae mutuemur, 

 sub cujus umbra lateat. Verbi gratia, tardo gravitas prae- 

 texenda, ignavo lenitas, et sic de caeteris. Illud etiam utile, 

 probabilem aliquam causam obtendere et in vulgus spargere, qua 

 adducti ultimas vires nostras promere refugiamus ; ut quod non 

 possimus, nolle videamur. Quod ad Confidentiam attinet, im- 

 pudens certe est remedium, sed tamen certissimum atque eflfica- 

 cissimum ; nempe, ut quis ea omnino contemnere et vilipendere 

 se profiteatur, quae revera assequi non possit : mercatorum pru- 

 dentium more, quibus solenne est et proprium ut pretium mer- 

 cium suarum attollant, aliorum deprimant. Est tamen et aliud 

 Confidentias genus hoc ipso impudentius ; nimirum, perfricta 

 fronte defectus suos etiam opinioni obtrudere et venditare, quasi 

 in iis quibus maxime destituitur se eminere credat ; atque ut 

 hoc facilius caeteris imponat, se in iis rebus quibus revera pluri- 



1 " Videte ne insueti rerum majorum videamini, si vos parva res sicuti magna 

 del ctat." Rhetor, ad Heren. iv. 4. 



2 Vide supra, p. 677. 



